Portland vasen

**Portland vasen** er en romersk kaméglass vase som er datert mellom år 1 og 25 e.Kr., selv om noen mener den kan være litt nyere.

Det er den mest kjente gjenstanden i romersk kameo-glass og har tjent som inspirasjon for mange glass- og porselensprodusenter fra begynnelsen av 1700-tallet og utover. Den ble først registrert i Roma i 1600–1601, og siden 1810 har den vært i British Museum i London. Museet hadde den utlånt fra hertugene av Portland frem til 1945, og kjøpte den samme år.

Vasen er omtrent 25 centimeter høy og 18 cm i diameter. Den er laget av mørkt koboltblått glass, og omgitt av en enkelt sammenhengende hvit glasskameo som viser to distinkte scener av syv menneskefigurer pluss en stor slange, og to skjeggete hoder med horn under håndtakene. Tidligere var en kameo-glassskive av langt nyere dato festet til vasens underside.

Den eneste romerske vasen i kaméglass som har blitt funnet utenfor Romerrikets grenser ble funnet i Norge. Glassvasen eller glassbegret var dessverre knust da den ble funnet i 1854, og de fleste av bitene mangler. Den enestående romersk vase, Solbergvasen, ble funnet i ei myr ved gårdene Solberg og Grøsland, 5 km fra Sem-funnene. Delene av vasen er datert til det første århundre og oppbevares i Kulturhistorisk Museum i Oslo.

## Produksjon og historie
Kameo-glass gjenstandene ble alle sannsynligvis laget i løpet av omtrent to generasjoner, som eksperimenter da blåseteknikken (oppdaget rundt 50 f.Kr.) fortsatt var i sin spede begynnelse. Nyere forskning tyder på at Portland vasen, som de fleste kameo-glass gjenstandene, ble laget med dyppe-overleggsmetoden. En langstrakt glassboble ble delvis dyppet i en digel av hvitt glass før de to ble blåst sammen. Etter avkjøling ble det hvite laget kuttet bort for å lage relieffene. Man antar at det møysommelige arbeidet med relieffene kan ha tatt rundt 2 år og utføre.

Betydningen av bildene på vasen er ikke avklart, og ingen av de mange teoriene som er fremmet har blitt funnet tilfredsstillende. Tolkningene kan deles inn i to hovedgrupper, mytologiske og historiske. Historiske tolkninger fokuserer på Augustus, hans familie og hans rivaler, spesielt gitt kvaliteten og prisen på gjenstanden, og den noe fjerne nyklassisismen i stilen, som kan sammenlignes med noen keiserlige edelstenskameer som viser Augustus og hans familie med guddommelige egenskaper. Som på Gemma Augustea, Frankrikes store kame og Blacas-kameen (den siste også i British Museum). Mange forskere har konkludert med at figurene ikke passer inn i et enkelt ikonografisk sett.

Josiah Wedgwoods lånte vasen av British Museum i 1786 for å prøve å lage en kopi. Etter flere tusen forsøk og fire år klarte han det. Metoden han benyttet for å lage porselenet kalte han Jasperware. Man antar at det ble laget mellom 30 og 50 eksemplarer i den aller første serien, den såkalte "First Edition". Disse er i dag ekstremt verdifulle samleobjekter.

I 1845 ble vasen knust i nesten 200 biter av en person som var i mental ubalanse og beruset. Han gikk inn i British Museum tok en steinskulptur og kastet den på glassmonteren hvor Portland vasen var. Den har siden blitt restaurert flere ganger, sist i 1989 hvor den ble plukket fra hverandre og satt sammen på nytt.

## Referanser